港超聯 關鍵一戰!大埔傑志再鍊過
2024年04月19日 19:45
東網電視
更多新聞短片
港超聯:大埔 vs 傑志
收看直播,請按直播ICON,或按下面鏈結:
周六(20日)「中銀人壽香港超級聯賽」迎來重頭戲,由「3哥」大埔主場迎戰「2哥」傑志。兩隊賽前雖相差7分,但「綠戰士」少踢兩場,仍有力後來居上;「藍鳥」上季來到大埔運動場全失3分,為免重蹈覆轍,相信今場定必謹慎應戰。(on.cc東網周六下午3時免費直播;港台電視32周六晚上10時播映)
「綠戰士」上場擊敗深水埗後,聯賽已錄得4連勝,去到聯賽下半程仍保留住爭標機會,主教練李志堅不忘感謝球員的努力。兩軍月初曾在「賽馬會菁英盃」4強碰頭,今次聯賽再碰頭,大埔主教練李志堅認為彼此人腳會有不同,對手傑志實力會更加強:「人腳上我哋可能會好咗,但傑志出戰聯賽可以用嘅球員都多啲,整體實力會比我哋更強。」陣容方面,馬高斯山度士上場被收起,今場有望重返大軍名單。
大埔守將謝臣近期重返正選大軍,更曾出任中後場不同位置,這位巴西外援表示無論踢中堅及防中都不介意,只希望為球隊達成目標。他續指今場對決非常關鍵:「如果我哋今季想有所成就,呢場波會非常重要,亦會係好大嘅挑戰。」
傑志上場雖大勝均業北區重返勝軌,但主力基爾頓因累積10面黃牌,今場須要停賽。中場陳俊樂承認有一定影響,但指球隊連日來集中精神備戰,相信屆時能維持出色發揮,同時他又強調需要做好防守:「大埔近況好好,佢哋強項係高空波,我諗到時會不斷高空轟炸,防守頭槌、Second ball要更加集中。同埋都要提防倒戈的陳肇鈞、盧卡斯。」
明加索夫因傷缺陣下,翼鋒伊高沙托尼連續3場聯賽擔正,他坦言重返左翼位置後,自己踢得更得心應手,狀態亦逐漸提升,希望今場可幫助「藍鳥」順利贏波:「要攞冠軍就要贏足咁多場,嚟緊最後5場波會當決賽咁踢。不過大埔防守好出色,尤其兩名巴西中堅非常穩陣,暫時係聯賽失波最少球隊,我哋進攻一定要保持耐性。」
【兩隊預計正選陣容】
大埔
門將:94.謝家榮
後衞:26.李家豪 33.加比爾 14.馬高斯山度士 99.鄭子森
中場:16.陳肇鈞 12.謝臣 23.蔡立靖
前鋒:7.馬卡雷拿 11.盧卡斯 80.鍾偉強
傑志
門將:1.王振鵬
後衞:15.羅拔圖 26.羅素 5.艾里奧 95.陳晉一
中場:17.米基爾 4.查理史葛 16.陳俊樂
前鋒:89.恩查 27.迪美路夫 8.伊高沙托尼